title: 2018 m. gruodžio 10 d. Tarybos sprendimas (BUSP) 2018/1940, kuriuo iš dalies keičiamas Sprendimas 2010/788/BUSP dėl ribojamųjų priemonių Kongo Demokratinei Respublikai

text:
11.12.2018

                  LT

                  Europos Sąjungos oficialusis leidinys

                  L 314/47

         TARYBOS SPRENDIMAS (BUSP) 2018/1940
         2018 m. gruodžio 10 d.
         kuriuo iš dalies keičiamas Sprendimas 2010/788/BUSP dėl ribojamųjų priemonių Kongo Demokratinei Respublikai
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2010 m. gruodžio 20 d. Taryba priėmė Sprendimą 2010/788/BUSP (1) dėl ribojamųjų priemonių Kongo Demokratinei Respublikai (KDR);

                     (2)

                     2016 m. gruodžio 12 d. Taryba priėmė Sprendimą (BUSP) 2016/2231 (2), reaguodama į trukdymą rinkimų procesui ir susijusius žmogaus teisių pažeidimus Kongo Demokratinėje Respublikoje. Tuo sprendimu Sprendimas 2010/788/BUSP iš dalies pakeistas, inter alia, nustatant autonomines ribojamąsias priemones pagal jo 3 straipsnio 2 dalį;

                     (3)

                     remiantis Sprendimo 2010/788/BUSP 3 straipsnio 2 dalyje nurodytų priemonių peržiūra, šios ribojamosios priemonės turėtų būti atnaujintos jų taikymą pratęsiant iki 2019 m. gruodžio 12 d.;

                     (4)

                     2017 m. gruodžio mėn. išvadose Taryba paragino visus Kongo subjektus, visų pirma Kongo valdžios institucijas ir įstaigas, atlikti konstruktyvų vaidmenį rinkimų procese. Atsižvelgdama į artėjančius rinkimus, Taryba pakartoja, kad yra svarbu surengti patikimus ir įtraukius rinkimus gerbiant Kongo žmonių siekį išrinkti savo atstovus. Taryba dar kartą peržiūrės ribojamąsias priemones atsižvelgdama į rinkimus KDR ir yra pasirengusi jas atitinkamai pakoreguoti;

                     (5)

                     turėtų būti iš dalies pakeisti motyvų pareiškimai dėl aštuonių II priede išvardytų asmenų; be to, turėtų būti atnaujinta informacija apie visus tame priede išvardytus asmenis;

                     (6)

                     todėl Sprendimas 2010/788/BUSP turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:

            1 straipsnis
            Sprendimo 2010/788/BUSP 9 straipsnio 2 dalis pakeičiama taip:

                  „2.   3 straipsnio 2 dalyje nurodytos priemonės taikomos iki 2019 m. gruodžio 12 d. Jos prireikus atnaujinamos arba iš dalies keičiamos, jei Taryba mano, kad jų tikslai nebuvo pasiekti.“

            2 straipsnis
            Sprendimo 2010/788/BUSP II priede pateiktas sąrašas pakeičiamas šio sprendimo priede išdėstytu sąrašu.

            3 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

            Priimta Briuselyje 2018 m. gruodžio 10 d.

                  Tarybos vardu

                  Pirmininkė

               F. MOGHERINI

            (1)  2010 m. gruodžio 20 d. Tarybos sprendimas 2010/788/BUSP dėl ribojamųjų priemonių Kongo Demokratinei Respublikai, ir kuriuo panaikinama Bendroji pozicija 2008/369/BUSP (OL L 336, 2010 12 21, p. 30).

            (2)  2016 m. gruodžio 12 d. Tarybos sprendimas (BUSP) 2016/2231, kuriuo iš dalies keičiamas Sprendimas 2010/788/BUSP dėl ribojamųjų priemonių Kongo Demokratinei Respublikai (OL L 336 I, 2016 12 12, p. 7).

            PRIEDAS

                     „II PRIEDAS

                        3 STRAIPSNIO 2 DALYJE NURODYTŲ ASMENŲ IR SUBJEKTŲ SĄRAŠAS

                     A.   Asmenys

                                 Vardas, pavardė

                                 Identifikuojamoji informacija

                                 Įtraukimo į sąrašą priežastys

                                 Įtraukimo į sąrašą data

                                 1.

                                 Ilunga Kampete

                                 Dar žinomas kaip Gaston Hughes Ilunga Kampete; dar žinomas kaip Hugues Raston Ilunga Kampete.
                                 Gimimo data: 1964 11 24
                                 Gimimo vieta: Lubumbašis (KDR)
                                 Karinio asmens tapatybės dokumento numeris: 1-64-86-22311-29.
                                 Pilietybė – KDR.
                                 Adresas: 69, avenue Nyangwile, Kinsuka Mimosas, Kinshasa/Ngaliema, KDR.

                                 Eidamas Respublikos gvardijos (GR) vado pareigas Ilunga Kampete buvo atsakingas už vietoje dislokuotus GR vienetus, kurie dalyvavo neproporcingai naudojant jėgą ir vykdant smurtines represijas 2016 m. rugsėjo mėn. Kinšasoje. Todėl eidamas šias pareigas Ilunga Kampete dalyvavo planuojant veiksmus KDR, kurie laikomi šiurkščiais žmogaus teisių pažeidimais, vadovaujant jiems arba juos vykdant.

                                 2016 12 12

                                 2.

                                 Gabriel Amisi Kumba

                                 Dar žinomas kaip Gabriel Amisi Nkumba; „Tango Fort“; „Tango Four“.
                                 Gimimo data: 1964 5 28
                                 Gimimo vieta: Malela (KDR).
                                 Karinio asmens tapatybės dokumento numeris: 1-64-87-77512-30.
                                 Pilietybė – KDR.
                                 Adresas: 22, avenue Mbenseke, Ma Campagne, Kinshasa/Ngaliema, KDR.

                                 Buvęs Kongo armijos (FARDC) 1-os gynybos zonos, kurios pajėgos dalyvavo neproporcingai naudojant jėgą ir vykdant smurtines represijas 2016 m. rugsėjo mėn. Kinšasoje, vadas. Todėl eidamas šias pareigas Gabriel Amisi Kumba dalyvavo planuojant veiksmus KDR, kurie laikomi šiurkščiais žmogaus teisių pažeidimais, vadovaujant jiems arba juos vykdant.
                                 2018 m. liepos mėn. Gabriel Amisi Kumba buvo paskirtas Kongo ginkluotųjų pajėgų (FARDC) štabo vado pavaduotoju, atsakingu už operacijas ir žvalgybą.

                                 2016 12 12

                                 3.

                                 Ferdinand Ilunga Luyoyo

                                 Gimimo data: 1973 3 8
                                 Gimimo vieta: Lubumbašis (KDR).
                                 Paso Nr.: OB0260335
                                 (galioja nuo 2011 4 15 iki 2016 4 14).
                                 Pilietybė – KDR.
                                 Adresas: 2, avenue des Orangers, Kinshasa/Gombe, KDR.

                                 Eidamas Kongo nacionalinės policijos (PNC) riaušių malšinimo organizacijos Légion Nationale d'Intervention vado pareigas, Ferdinand Ilunga Luyoyo buvo atsakingas už tai, kad buvo neproporcingai naudojama jėga ir vykdomos smurtinės represijos 2016 m. rugsėjo mėn. Kinšasoje. Todėl eidamas šias pareigas Ferdinand Ilunga Luyoyo dalyvavo planuojant veiksmus KDR, kurie laikomi šiurkščiais žmogaus teisių pažeidimais, vadovaujant jiems arba juos vykdant.
                                 2017 m. liepos mėn. Ferdinand Ilunga Luyoyo buvo paskirtas PNC institucijų ir aukšto rango pareigūnų apsaugos padalinio vadu.

                                 2016 12 12

                                 4.

                                 Celestin Kanyama

                                 Dar žinomas kaip Kanyama Tshisiku Celestin; Kanyama Celestin Cishiku Antoine; Kanyama Cishiku Bilolo Célestin;
                                 „Esprit de mort“.
                                 Gimimo data: 1960 10 4
                                 Gimimo vieta: Kananga (KDR).
                                 Pilietybė – KDR.
                                 Paso Nr.: OB0637580
                                 (galioja nuo 2014 5 20 iki 2019 5 19).
                                 Jam buvo suteikta Šengeno viza Nr. 011518403, išduota 2016 7 2.
                                 Adresas: 56, avenue Usika, Kinshasa/Gombe, KDR.

                                 Eidamas Kongo nacionalinės policijos (PNC) komisaro pareigas, Celestin Kanyama buvo atsakingas už tai, kad buvo neproporcingai naudojama jėga ir vykdomos smurtinės represijos 2016 m. rugsėjo mėn. Kinšasoje. Todėl eidamas šias pareigas Celestin Kanyama dalyvavo planuojant veiksmus KDR, kurie laikomi šiurkščiais žmogaus teisių pažeidimais, vadovaujant jiems arba juos vykdant.
                                 2017 m. liepos mėn. Celestin Kanyama buvo paskirtas Nacionalinės policijos rengimo mokyklų generaliniu direktoriumi.

                                 2016 12 12

                                 5.

                                 John Numbi

                                 Dar žinomas kaip John Numbi Banza Tambo; John Numbi Banza Ntambo; Tambo Numbi.
                                 Gimimo data: 1962 8 16
                                 Gimimo vieta: Žadovilis – Likasis – Kolvezis (KDR).
                                 Pilietybė – KDR.
                                 Adresas: 5, avenue Oranger, Kinshasa/Gombe, KDR.

                                 Buvęs Kongo nacionalinės policijos (PNC) generalinis inspektorius John Numbi visų pirma dalyvavo smurtinio bauginimo kampanijoje per 2016 m. kovo mėn. keturiose buvusiose Katangos provincijose vykusius gubernatorių rinkimus, ir todėl yra atsakingas už kliudymą visuotiniu sutarimu ir taikiai rasti sprendimą siekiant surengti rinkimus KDR. 2018 m. liepos mėn. John Numbi buvo paskirtas Kongo ginkluotųjų pajėgų (FARDC) generaliniu inspektoriumi.

                                 2016 12 12

                                 6.

                                 Roger Kibelisa

                                 Dar žinomas kaip Roger Kibelisa Ngambaswi.
                                 Gimimo data: 1959 9 9.
                                 Gimimo vieta: Fajala (KDR).
                                 Pilietybė – KDR.
                                 Adresas: 24, avenue Photopao, Kinshasa/Mont Ngafula, KDR.

                                 Eidamas Nacionalinės žvalgybos tarnybos (ANR) vidaus reikalų direktoriaus pareigas, Roger Kibelisa dalyvauja ANR tarnautojų vykdomoje bauginimo kampanijoje, nukreiptoje prieš opozicijos narius, įskaitant savavališkus areštus ir sulaikymą. Todėl Roger Kibelisa kenkė teisinei valstybei ir kliudė visuotiniu sutarimu ir taikiai rasti sprendimą siekiant surengti rinkimus KDR.

                                 2016 12 12

                                 7.

                                 Delphin Kaimbi

                                 Dar žinomas kaip Delphin Kahimbi Kasangwe; Delphin Kayimbi Demba Kasangwe; Delphin Kahimbi Kasangwe; Delphin Kahimbi Demba Kasangwe; Delphin Kasagwe Kahimbi.
                                 Gimimo data: 1969 1 15 (arba 1969 7 15).
                                 Gimimo vieta: Kinieziras/Goma (KDR).
                                 Pilietybė – KDR.
                                 Diplomatinio paso Nr. DB0006669 (galioja nuo 2013 11 13 iki 2018 11 12).
                                 Adresas: 1, 14eme rue, Quartier Industriel, Linete, Kinshasa, KDR.

                                 Buvęs Karinės žvalgybos tarnybos (anksčiau – DEMIAP), kuri yra Nacionalinio operacijų centro (vadovavimo ir kontrolės struktūros, atsakingos už savavališkus areštus ir smurtines represijas 2016 m. rugsėjo mėn. Kinšasoje) dalis, vadovas, atsakingas už pajėgas, kurios dalyvavo bauginant ir vykdant savavališkus suėmimus, kuriais kliudoma visuotiniu sutarimu ir taikiai rasti sprendimą siekiant surengti rinkimus KDR. 2018 m. liepos mėn. Delphin Kaimbi buvo paskirtas FARDC generalinio štabo štabo vado padėjėju, atsakingu už žvalgybą.

                                 2016 12 12

                                 8.

                                 Evariste Boshab, buvęs Ministro Pirmininko pavaduotojas ir Vidaus reikalų ir saugumo ministras

                                 Dar žinomas kaip Evariste Boshab Mabub Ma Bileng.
                                 Gimimo data: 1956 1 12.
                                 Gimimo vieta: Tete Kalamba (KDR).
                                 Pilietybė – KDR.
                                 Diplomatinio paso numeris: DP0000003 (galioja nuo: 2015 12 21 iki: 2020 12 20).
                                 Šengeno vizos galiojimo laikas baigėsi 2017 1 5.
                                 Adresas: 3, avenue du Rail, Kinshasa/Gombe, KDR.

                                 Nuo 2014 m. gruodžio mėn. iki 2016 m. gruodžio mėn. eidamas Ministro Pirmininko pavaduotojo ir Saugumo ir vidaus reikalų ministro pareigas, Evariste Boshab buvo oficialiai atsakingas už policijos ir saugumo tarnybas ir provincijų gubernatorių darbo koordinavimą. Eidamas šias pareigas jis buvo atsakingas už aktyvistų ir opozicijos narių suėmimus, taip pat neproporcingą jėgos naudojimą, įskaitant 2016 m. rugsėjo mėn. – 2016 m. gruodžio mėn., reaguojant į demonstracijas Kinšasoje; dėl to saugumo tarnybos nužudė ar sužeidė daug civilių gyventojų. Taigi Evariste Boshab dalyvavo planuojant veiksmus KDR, kurie laikomi šiurkščiais žmogaus teisių pažeidimais, vadovaujant jiems arba juos vykdant.

                                 2017 5 29

                                 9.

                                 Alex Kande Mupompa, buvęs Centrinio Kasajaus provincijos gubernatorius

                                 Dar žinomas kaip Alexandre Kande Mupomba; Kande-Mupompa.
                                 Gimimo data: 1950 9 23.
                                 Gimimo vieta: Kananga (KDR).
                                 Pilietybė – KDR ir Belgijos.
                                 KDR paso numeris: OP0024910 (galioja nuo: 2016 3 21 iki: 2021 3 20).
                                 Adresai: Messidorlaan 217/25, 1180 Uccle, Belgija
                                 1, avenue Bumba, Kinshasa/Ngaliema, KDR.

                                 Iki 2017 m. spalio mėn., būdamas Centrinio Kasajaus gubernatoriumi, Alex Kande Mupompa buvo atsakingas už tai, kad Centrinio Kasajaus provincijoje nuo 2016 m. rugpjūčio mėn. saugumo pajėgos ir PNC neproporcingai naudojo jėgą, vykdė smurtines represijas ir egzekucijas be teismo sprendimo, įskaitant 2017 m. vasario mėn. Dibajos teritorijoje įvykdytas žmogžudystes.
                                 Taigi Alex Kande Mupompa dalyvavo planuojant veiksmus KDR, kurie laikomi šiurkščiais žmogaus teisių pažeidimais, vadovaujant jiems arba juos vykdant.

                                 2017 5 29

                                 10.

                                 Jean-Claude Kazembe Musonda, buvęs Aukštutinės Katangos gubernatorius

                                 Gimimo data: 1963 5 17.
                                 Gimimo vieta: Kašobvė (KDR).
                                 Pilietybė – KDR.
                                 Adresas: 7891, avenue Lubembe, Quartier Lido, Lubumbashi, Haut-Katanga, KDR.

                                 Būdamas Aukštutinės Katangos gubernatoriumi iki 2017 m. balandžio mėn., Jean-Claude Kazembe Musonda buvo atsakingas už Aukštutinės Katangos provincijoje saugumo pajėgų ir Kongo nacionalinės policijos (PNC) neproporcingą jėgos naudojimą ir vykdytas smurtines represijas, be kita ko, 2016 m. gruodžio 15–31 d., kai saugumo pajėgoms, įskaitant PNC atstovus, panaudojus žudyti pritaikytas priemones reaguojant į protestus Lubumbašyje, žuvo 12 civilių gyventojų žuvo ir 64 buvo sužeisti.
                                 Taigi Jean-Claude Kazembe Musonda dalyvavo planuojant veiksmus KDR, kurie laikomi šiurkščiais žmogaus teisių pažeidimais, vadovaujant jiems arba juos vykdant.

                                 2017 5 29

                                 11.

                                 Lambert Mende, Ryšių ir žiniasklaidos reikalų ministras ir Vyriausybės atstovas spaudai

                                 Dar žinomas kaip Lambert Mende Omalanga.
                                 Gimimo data: 1953 2 11.
                                 Gimimo vieta: Okolo (KDR).
                                 Diplomatinio paso numeris: DB0001939 (išduotas 2017 5 4, galioja iki 2022 5 3).
                                 Pilietybė – KDR.
                                 Adresas: 20, avenue Kalongo, Kinshasa/Ngaliema, KDR.

                                 Nuo 2008 m. būdamas Ryšių ir žiniasklaidos reikalų ministru, Lambert Mende yra atsakingas už žiniasklaidos atžvilgiu taikomą represinę politiką, kuria pažeidžiama teisė į saviraiškos ir informacijos laisvę ir kliudoma visuotiniu sutarimu ir taikiai rasti sprendimą siekiant surengti rinkimus KDR. 2016 m. lapkričio 12 d. jis priėmė dekretą, kuriuo apribojama galimybė užsienio žiniasklaidos kanalams transliuoti Kongo Demokratinėje Respublikoje.
                                 Pažeidžiant 2016 m. gruodžio 31 d. prezidentinės daugumos ir opozicijos partijų politinį susitarimą, 2018 m. spalio mėn. duomenimis, keletas žiniasklaidos kanalų nebuvo atnaujinę transliacijos.
                                 Taigi eidamas Ryšių ir žiniasklaidos reikalų ministro pareigas, Lambert Mende yra atsakingas už kliudymą visuotiniu sutarimu ir taikiai rasti sprendimą siekiant surengti rinkimus KDR, be kita ko, represiniais veiksmais.

                                 2017 5 29

                                 12.

                                 Brigados generolas Eric Ruhorimbere, 21-ojo karinio regiono (Mbuži Majis) vado pavaduotojas

                                 Dar žinomas kaip Eric Ruhorimbere Ruhanga; „Tango Two“„Tango Deux“.
                                 Gimimo data: 1969 7 16.
                                 Gimimo vieta: Minembvė (KDR).
                                 Karinio asmens tapatybės dokumento numeris: 1-69-09-51400-64.
                                 Pilietybė – KDR.
                                 KDR paso numeris: OB0814241.
                                 Adresas: Mbuži Majis, Kasajaus provincija, KDR.

                                 Nuo 2014 m. rugsėjo mėn. iki 2018 m. liepos mėn. būdamas 21-ojo karinio regiono vado pavaduotoju, Eric Ruhorimbere buvo atsakingas už FARDC pajėgų neproporcingą jėgos naudojimą ir be teismo sprendimo vykdomas egzekucijas, visų pirma Nsapu nereguliarių karinių pajėgų ir moterų bei vaikų atžvilgiu.
                                 Taigi Eric Ruhorimbere dalyvavo planuojant veiksmus KDR, kurie laikomi šiurkščiais žmogaus teisių pažeidimais, vadovaujant jiems arba juos vykdant. 2018 m. liepos mėn. Eric Ruhorimbere buvo paskirtas Pusiaujo provincijos šiaurinės dalies operacijų sektoriaus vadu.

                                 2017 5 29

                                 13.

                                 Ramazani Shadari, buvęs Ministro Pirmininko pavaduotojas ir Vidaus reikalų ir saugumo ministras

                                 Dar žinomas kaip Emmanuel Ramazani Shadari Mulanda; Shadary.
                                 Gimimo data: 1960 11 29.
                                 Gimimo vieta: Kasongas (KDR).
                                 Pilietybė – KDR.
                                 Adresas: 28, avenue Ntela, Mont Ngafula, Kinshasa, KDR.

                                 Būdamas Ministro Pirmininko pavaduotoju ir Vidaus reikalų ir saugumo ministru iki 2018 m. vasario mėn., Ramazani Shadari buvo oficialiai atsakingas už policijos ir saugumo tarnybas ir provincijų gubernatorių darbo koordinavimą. Eidamas šias pareigas, jis buvo atsakingas už įvykdytus aktyvistų ir opozicijos narių suėmimus, taip pat neproporcingą jėgos naudojimą, pavyzdžiui, smurtinį susidorojimą su Bundu Dia Kongo (BDK) judėjimo nariais Centriniame Konge, 2017 m. sausio – vasario mėn. Kinšasoje vykdytas represijas ir neproporcingą jėgos naudojimą ir smurtines represijas Kasajaus provincijose.
                                 Taigi eidamas šias pareigas Ramazani Shadari dalyvavo planuojant veiksmus KDR, kurie laikomi šiurkščiais žmogaus teisių pažeidimais, vadovaujant jiems arba juos vykdant.
                                 2018 m. vasario mėn. Ramazani Shadari buvo paskirtas Parti du peuple pour la reconstruction et le développement (PPRD) nuolatiniu sekretoriumi.

                                 2017 5 29

                                 14.

                                 Kalev Mutondo, Nacionalinės žvalgybos tarnybos (ANR) vadovas (oficialiai – generalinis administratorius)

                                 Dar žinomas kaip Kalev Katanga Mutondo, Kalev Motono, Kalev Mutundo, Kalev Mutoid, Kalev Mutombo, Kalev Mutond, Kalev Mutondo Katanga, Kalev Mutund.
                                 Gimimo data: 1957 3 3.
                                 Pilietybė – KDR.
                                 Paso Nr. DB0004470 (išduotas: 2012 6 8, galioja iki: 2017 6 7).
                                 Adresas: 24, avenue Ma Campagne, Kinshasa, KDR.

                                 Būdamas ilgalaikiu Nacionalinės žvalgybos tarnybos (ANR) vadovu, Kalev Mutondo dalyvauja vykdant opozicijos narių, pilietinės visuomenės aktyvistų ir kitų asmenų savavališkus areštus, suėmimus ir netinkamai su jais elgiantis ir yra už tai atsakingas. Todėl jis kenkė teisinei valstybei ir kliudė visuotiniu sutarimu ir taikiai rasti sprendimą siekiant surengti rinkimus KDR, taip pat dalyvavo planuojant veiksmus KDR, kurie laikomi šiurkščiais žmogaus teisių pažeidimais, arba vadovaujant jiems.

                                 2017 5 29

                           B.   Subjektai
                     […]

               “.


title: 2018 m. rugsėjo 18 d. Tarybos sprendimas (ES) 2018/1938 dėl pozicijos, kurios Europos Sąjungos vardu turi būti laikomasi Asociacijos taryboje, įsteigtoje Europos ir Viduržemio jūros regiono šalių susitarimu, įkuriančiu Europos Bendrijų bei jų valstybių narių ir Maroko Karalystės asociaciją, dėl rekomendacijos patvirtinti 2013–2017 m. ES ir Maroko veiksmų plano užtikrinti aukštesnio lygio statusą pratęsimą vieniems metams

text:
11.12.2018

                  LT

                  Europos Sąjungos oficialusis leidinys

                  L 314/38

         TARYBOS SPRENDIMAS (ES) 2018/1938
         2018 m. rugsėjo 18 d.
         dėl pozicijos, kurios Europos Sąjungos vardu turi būti laikomasi Asociacijos taryboje, įsteigtoje Europos ir Viduržemio jūros regiono šalių susitarimu, įkuriančiu Europos Bendrijų bei jų valstybių narių ir Maroko Karalystės asociaciją, dėl rekomendacijos patvirtinti 2013–2017 m. ES ir Maroko veiksmų plano užtikrinti aukštesnio lygio statusą pratęsimą vieniems metams
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 217 straipsnį kartu su 218 straipsnio 9 dalimi,
         atsižvelgdama į Sąjungos vyriausiojo įgaliotinio užsienio reikalams ir saugumo politikai ir Europos Komisijos bendrą pasiūlymą,
         kadangi:

                     (1)

                     1996 m. vasario 26 d. buvo pasirašytas ir 2000 m. kovo 1 d. įsigaliojo (1) Europos ir Viduržemio jūros regiono šalių susitarimas, įkuriantis Europos Bendrijų bei jų valstybių narių ir Maroko Karalystės asociaciją (2) (toliau – susitarimas);

                     (2)

                     pagal susitarimo 80 straipsnį susitarimu įsteigta Asociacijos taryba turi įgaliojimus priimti sprendimus ir teikti rekomendacijas;

                     (3)

                     2013 m. gruodžio 16 d. Asociacijos taryba priėmė rekomendaciją dėl 2013–2017 m. ES ir Maroko veiksmų plano užtikrinti aukštesnio lygio statusą įgyvendinimo (3) (toliau – veiksmų planas);

                     (4)

                     siekdama užtikrinti veiksmų plano ir būsimų partnerystės prioritetų tęstinumą, Asociacijos taryba, pasikeisdama laiškais, turi priimti rekomendaciją dėl veiksmų plano pratęsimo patvirtinimo;

                     (5)

                     tikslinga nustatyti poziciją, kurios Sąjungos vardu turi būti laikomasi Asociacijos taryboje, teikiant rekomendaciją patvirtinti veiksmų plano pratęsimą, kadangi rekomendacija turės teisinę galią;

                     (6)

                     šiais metais ES ir Maroko santykiai bus grindžiami pratęstu veiksmų planu; tai leis vesti diskusijas dėl būsimų metų ES ir Maroko partnerystės krypčių ir naujų prioritetų,

               PRIĖMĖ ŠĮ SPRENDIMĄ:

            1 straipsnis
            Pozicija, kurios Europos Sąjungos vardu turi būti laikomasi Asociacijos taryboje, įsteigtoje Europos ir Viduržemio jūros regiono šalių susitarimu, įkuriančiu Europos Bendrijų bei jų valstybių narių ir Maroko Karalystės asociaciją, dėl rekomendacijos patvirtinti 2013–2017 m. ES ir Maroko veiksmų plano užtikrinti aukštesnio lygio statusą pratęsimą vieniems metams (po to, kai pasibaigs jo galiojimo terminas), grindžiama prie šio sprendimo pridedamu rekomendacijos projektu.

            2 straipsnis
            Šis sprendimas skirtas Komisijai ir vyriausiajam įgaliotiniui.

            Priimta Briuselyje 2018 m. rugsėjo 18 d.

                  Tarybos vardu

                  Pirmininkas

               G. BLÜMEL

            (1)  2000 m. sausio 26 d. Tarybos ir Komisijos sprendimas 2000/204/EB, EAPB dėl Europos ir Viduržemio jūros šalių susitarimo, įkuriančio Europos Bendrijų bei jų valstybių narių ir Maroko karalystės asociaciją, patvirtinimo (OL L 70, 2000 3 18, p. 1).

            (2)  OL L 70, 2000 3 18, p. 2.

            (3)  2013 m. gruodžio 16 d. ES ir Maroko asociacijos tarybos rekomendacija Nr. 1/2013 dėl 2013–2017 m. ES ir Maroko veiksmų pagal EKP plano užtikrinti aukštesnio lygio statusą įgyvendinimo (OL L 352, 2013 12 24, p. 78).

            PROJEKTAS
            ES IR MAROKO ASOCIACIJOS TARYBOS REKOMENDACIJA Nr. 1/2018
            … m. … … d.
            dėl 2013–2017 m. ES ir Maroko veiksmų plano užtikrinti aukštesnio lygio statusą pratęsimo vieniems metams patvirtinimo
            ES IR MAROKO ASOCIACIJOS TARYBA,
            atsižvelgdama į Europos ir Viduržemio jūros regiono šalių susitarimą, įkuriantį Europos Bendrijų bei jų valstybių narių ir Maroko Karalystės asociaciją (1),
            kadangi:

                        (1)

                        Europos ir Viduržemio jūros regiono šalių susitarimas, įkuriantis Europos Bendrijų bei jų valstybių narių ir Maroko Karalystės asociaciją (toliau – susitarimas) įsigaliojo 2000 m. kovo 1 d.;

                        (2)

                        susitarimo 80 straipsniu Asociacijos taryba įgaliojama teikti rekomendacijas, kurių, jos nuomone, reikia susitarimo tikslams pasiekti;

                        (3)

                        kaip nurodyta susitarimo 90 straipsnyje, šalys imasi visų bendrųjų ar specialiųjų priemonių, siekdamos įvykdyti susitarime nurodytus įsipareigojimus, ir siekia užtikrinti, kad susitarime nustatyti tikslai būtų pasiekti;

                        (4)

                        Asociacijos tarybos darbo tvarkos taisyklių 10 straipsnyje numatyta galimybė tarp sesijų teikti rekomendacijas, taikant rašytinę procedūrą;

                        (5)

                        šiais metais ES ir Maroko santykiai bus grindžiami pratęstu 2013–2017 m. ES ir Maroko veiksmų planu užtikrinti aukštesnio lygio statusą; tai leis pradėti derybas dėl būsimų metų ES ir Maroko partnerystės krypčių ir naujų prioritetų,

                  REKOMENDUOJA:

               Vienintelis straipsnis
               Asociacijos taryba, taikydama rašytinę procedūrą, rekomenduoja vieniems metams pratęsti 2013–2017 m. ES ir Maroko veiksmų planą užtikrinti aukštesnio lygio statusą.

               Priimta … … m. … … d.

                     ES ir Maroko Asociacijos tarybos vardu

                     Pirmininkas

               (1)  OL L 70, 2000 3 18, p. 2.


title: 2018 m. gruodžio 10 d. Tarybos sprendimas (BUSP) 2018/1943, kuriuo iš dalies keičiamas Sprendimas (BUSP) 2017/2303 dėl paramos nuolatiniam JT Saugumo Tarybos rezoliucijos 2118 (2013) ir Cheminio ginklo uždraudimo organizacijos (ChGUO) vykdomosios tarybos Sprendimo EC-M-33/DEC.1 dėl Sirijos cheminių ginklų sunaikinimo įgyvendinimui, įgyvendinant ES kovos su masinio naikinimo ginklų platinimu strategiją

text:
11.12.2018

                  LT

                  Europos Sąjungos oficialusis leidinys

                  L 314/58

         TARYBOS SPRENDIMAS (BUSP) 2018/1943
         2018 m. gruodžio 10 d.
         kuriuo iš dalies keičiamas Sprendimas (BUSP) 2017/2303 dėl paramos nuolatiniam JT Saugumo Tarybos rezoliucijos 2118 (2013) ir Cheminio ginklo uždraudimo organizacijos (ChGUO) vykdomosios tarybos Sprendimo EC-M-33/DEC.1 dėl Sirijos cheminių ginklų sunaikinimo įgyvendinimui, įgyvendinant ES kovos su masinio naikinimo ginklų platinimu strategiją
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 28 straipsnio 1 dalį ir 31 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2017 m. gruodžio 12 d. Taryba priėmė Sprendimą (BUSP) 2017/2303 (1);

                     (2)

                     Sprendimo (BUSP) 2017/2303 1 straipsnio 2 dalyje nurodytai veiklai įgyvendinti šiame sprendime numatytas 12 mėnesių laikotarpis nuo 3 straipsnio 3 dalyje nurodyto finansavimo susitarimo sudarymo dienos;

                     (3)

                     2018 m. spalio 3 d. Cheminio ginklo uždraudimo organizacija (toliau – ChGUO), kuri yra atsakinga už projekto techninį įgyvendinimą, paprašė Sąjungos leidimo 12 mėnesių pratęsti Sprendimo (BUSP) 2017/2303 įgyvendinimo laikotarpį. Tas pratęsimas sudarytų sąlygas ChGUO toliau vykdyti veiklą papildant ją Sprendimu, kuriuo sprendžiamas cheminio ginklo naudojimo grėsmės klausimas (C-SS-4/DEC.3) ir kuris buvo priimtas Konvencijos dėl cheminio ginklo kūrimo, gamybos, kaupimo ir panaudojimo uždraudimo bei jo sunaikinimo veikimo peržiūrai šalių konferencijoje, ir pasiekti planuojamus šios veiklos tikslus, įskaitant ChGUO pajėgumų kovoti su cheminio ginklo naudojimo grėsme stiprinimą;

                     (4)

                     prašomas Sprendimo (BUSP) 2017/2303 pakeitimas yra susijęs su jo 5 straipsnio 2 dalimi ir to sprendimo priedo 8 skirsniu, kuriame turi būti pakeisti aprašymai;

                     (5)

                     Sprendimo (BUSP) 2017/2303 1 straipsnio 2 dalyje nurodytos veiklos tolesnis vykdymas, kaip konkrečiai nurodyta 2018 m. spalio 3 d. ChGUO pateiktame prašyme, galėtų būti vykdomas neskiriant papildomų išteklių;

                     (6)

                     todėl Sprendimas (BUSP) 2017/2303 turėtų būti iš dalies pakeistas atitinkamai pratęsiant jo galiojimo trukmę, kad būtų galima toliau įgyvendinti jame nurodytą veiklą,

               PRIĖMĖ ŠĮ SPRENDIMĄ:

            1 straipsnis
            Sprendimas (BUSP) 2017/2303 iš dalies keičiamas taip:

                        1)

                        5 straipsnio 2 dalis pakeičiama taip:

                           „2.   Šis sprendimas nustoja galioti praėjus 24 mėnesiams po 3 straipsnio 3 dalyje nurodyto Komisijos ir ChGUO finansavimo susitarimo sudarymo dienos arba jis nustoja galioti praėjus šešiems mėnesiams po jo įsigaliojimo dienos, jei iki to laiko tas finansavimo susitarimas nebus sudarytas.“.

                        2)

                        Priedo 8 skirsnio tekstas pakeičiamas taip:

                           „Numatoma trukmė

                        Numatoma, kad projektas truks 24 mėnesius.“.

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2018 m. gruodžio 10 d.

                  Tarybos vardu

                  Pirmininkė

               F. MOGHERINI

            (1)  2017 m. gruodžio 12 d. Tarybos sprendimas (BUSP) 2017/2303 dėl paramos nuolatiniam JT Saugumo Tarybos rezoliucijos 2118 (2013) ir Cheminio ginklo uždraudimo organizacijos (ChGUO) vykdomosios tarybos Sprendimo EC-M-33/DEC.1 dėl Sirijos cheminių ginklų sunaikinimo įgyvendinimui, įgyvendinant ES kovos su masinio naikinimo ginklų platinimu strategiją (OL L 329, 2017 12 13, p. 55).


title: 2018 m. gruodžio 10 d. Tarybos sprendimas (BUSP) 2018/1941, kuriuo iš dalies keičiamas Sprendimas (BUSP) 2016/610 dėl Europos Sąjungos karinės mokymo misijos Centrinės Afrikos Respublikoje

text:
11.12.2018

                  LT

                  Europos Sąjungos oficialusis leidinys

                  L 314/54

         TARYBOS SPRENDIMAS (BUSP) 2018/1941
         2018 m. gruodžio 10 d.
         kuriuo iš dalies keičiamas Sprendimas (BUSP) 2016/610 dėl Europos Sąjungos karinės mokymo misijos Centrinės Afrikos Respublikoje
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 42 straipsnio 4 dalį ir 43 straipsnio 2 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2016 m. balandžio 19 d. Taryba priėmė Sprendimą (BUSP) 2016/610 (1), kuriuo įsteigta Europos Sąjungos BSGP karinė mokymo misija Centrinės Afrikos Respublikoje (EUTM RCA);

                     (2)

                     2018 m. liepos 30 d. Taryba Sprendimu (BUSP) 2018/1082 (2) pratęsė misijos įgaliojimų terminą iki 2020 m. rugsėjo 19 d.;

                     (3)

                     2018 m. spalio 15 d. išvadose dėl Centrinės Afrikos Respublikos Taryba pripažino, kad tikslinga patenkinti Centrinės Afrikos Respublikos valdžios institucijų prašymą skirti daugiau paramos Centrinės Afrikos Respublikos vidaus saugumo pajėgoms kuo greičiau sukuriant ir dislokuojant specialaus sąveikumui skirto EUTM RCA ramsčio pajėgumus, kuriems būtų pavesta teikti strategines konsultacijas šioje srityje;

                     (4)

                     Tarybos sprendimas (BUSP) 2016/610 turėtų būti atitinkamai iš dalies pakeistas;

                     (5)

                     Be to, Taryba savo 2018 m. spalio 15 d. išvadose pripažino, jog būtų naudinga, kaip buvo pabrėžta ir atlikus EUTM RCA strateginę peržiūrą, toliau svarstyti galimybę sustiprinti Europos Sąjungos veiksmus vidaus saugumo pajėgų srityje, juos papildant tiksliniais civilinės krypties BSGP veiksmais. Tose išvadose Taryba pažymėjo, kad šį klausimą vėl svarstys 2019 m. vasarą, atsižvelgdama į pirmuosius sąveikumo ramsčio ir EUTM RCA strateginės peržiūros rezultatus.

                     (6)

                     pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Europos Sąjungos sprendimus bei veiksmus. Todėl Danija nedalyvauja priimant šį sprendimą, ji neprivalo jo laikytis ir jis jai netaikomas, be to, ji nedalyvauja finansuojant šią misiją,

               PRIĖMĖ ŠĮ SPRENDIMĄ:

            1 straipsnis
            Sprendimas (BUSP) 2016/610 iš dalies keičiamas taip:

                        1)

                        1 straipsnio 2 dalis papildoma taip:

                                    „d)

                                    teikia strategines konsultacijas Vidaus reikalų ministerijai, policijos generaliniam direktoriui ir žandarmerijos generaliniam direktoriui siekiant sudaryti sąlygas vėlesniam gynybos ir vidaus saugumo pajėgų sąveikumui ir koordinuotam panaudojimui Centrinės Afrikos Respublikoje.“;

                        2)

                        10 straipsnio 3 dalis pakeičiama taip:

                           „3.   EUTM RCA bendrųjų sąnaudų orientacinė finansavimo suma laikotarpiui nuo 2018 m. rugsėjo 20 d. iki 2020 m. rugsėjo 19 d. – 26 131 485 EUR. Sprendimo (BUSP) 2015/528 25 straipsnio 1 dalyje nurodyta šios orientacinės sumos procentinė dalis – 0 %, o to sprendimo 34 straipsnio 3 dalyje nurodyta procentinė dalis yra 0 % įsipareigojimams ir 0 % mokėjimams.“

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2018 m. gruodžio 10 d.

                  Tarybos vardu

                  Pirmininkė

               F. MOGHERINI

            (1)  2016 m. balandžio 19 d. Tarybos sprendimas (BUSP) 2016/610 dėl Europos Sąjungos BSGP karinės mokymo misijos Centrinės Afrikos Respublikoje (EUTM RCA) (OL L 104, 2016 4 20, p. 21).

            (2)  2018 m. liepos 30 d. Tarybos sprendimas (BUSP) 2018/1082, kuriuo iš dalies keičiamas Sprendimas (BUSP) 2016/610 dėl Europos Sąjungos karinės mokymo misijos Centrinės Afrikos Respublikoje (OL L 194, 2018 7 31, p. 140).


title: 2018 m. gruodžio 10 d. Tarybos sprendimas (BUSP) 2018/1944, kuriuo panaikinamas Sprendimas 2010/127/BUSP dėl ribojančių priemonių Eritrėjai

text:
11.12.2018

                  LT

                  Europos Sąjungos oficialusis leidinys

                  L 314/60

         TARYBOS SPRENDIMAS (BUSP) 2018/1944
         2018 m. gruodžio 10 d.
         kuriuo panaikinamas Sprendimas 2010/127/BUSP dėl ribojančių priemonių Eritrėjai
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2009 m. gruodžio 23 d. Jungtinių Tautų Saugumo Taryba (JT ST) priėmė Jungtinių Tautų Saugumo Tarybos rezoliuciją 1907 (2009), kuria nustatomos ribojamosios priemonės Eritrėjai, apimančios draudimą parduoti ir tiekti Eritrėjai arba iš jos ginklus ir su jais susijusius reikmenis;

                     (2)

                     2010 m. kovo 1 d. Taryba, vadovaudamasi JT ST rezoliucija 1907 (2009), priėmė Sprendimą 2010/127/BUSP (1) dėl ribojančių priemonių Eritrėjai;

                     (3)

                     2018 m. lapkričio 14 d. JT ST priėmė JT ST rezoliuciją 2444 (2018), kuria nedelsiant nutraukiamas visų JT ribojamųjų priemonių Eritrėjai taikymas;

                     (4)

                     todėl Sprendimas 2010/127/BUSP turėtų būti panaikintas,

               PRIĖMĖ ŠĮ SPRENDIMĄ:

            1 straipsnis
            Sprendimas 2010/127/BUSP panaikinamas.

            2 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

            Priimta Briuselyje 2018 m. gruodžio 10 d.

                  Tarybos vardu

                  Pirmininkė

               F. MOGHERINI

            (1)  2010 m. kovo 1 d. Tarybos sprendimas 2010/127/BUSP dėl ribojančių priemonių Eritrėjai (OL L 51, 2010 3 2, p. 19).


title: 2018 m. gruodžio 10 d. Tarybos sprendimas (BUSP) 2018/1942, kuriuo iš dalies keičiamas Sprendimas 2012/389/BUSP dėl Europos Sąjungos pajėgumų stiprinimo Somalyje misijos (EUCAP Somalia) ir pratęsiamas jo galiojimas

text:
11.12.2018

                  LT

                  Europos Sąjungos oficialusis leidinys

                  L 314/56

         TARYBOS SPRENDIMAS (BUSP) 2018/1942
         2018 m. gruodžio 10 d.
         kuriuo iš dalies keičiamas Sprendimas 2012/389/BUSP dėl Europos Sąjungos pajėgumų stiprinimo Somalyje misijos (EUCAP Somalia) ir pratęsiamas jo galiojimas
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 42 straipsnio 4 dalį ir 43 straipsnio 2 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2012 m. liepos 16 d. Taryba priėmė Sprendimą 2012/389/BUSP (1) dėl Europos Sąjungos regioninių jūrinių pajėgumų stiprinimo Somalio pusiasalyje misijos (EUCAP NESTOR);

                     (2)

                     2016 m. gruodžio 12 d. Taryba priėmė Sprendimą (BUSP) 2016/2240 (2), kuriuo iš dalies keičiamas Sprendimas 2012/389/BUSP. Misijos pavadinimas buvo pakeistas į EUCAP Somalia, o jos įgaliojimai pratęsti iki 2018 m. gruodžio 31 d.;

                     (3)

                     2018 m. vasario 15 d. Taryba priėmė Sprendimą (BUSP) 2018/226 (3), kuriuo iš dalies keičiamas Sprendimas 2012/389/BUSP ir numatoma orientacinė finansavimo suma laikotarpiui iki 2018 m. gruodžio 31 d.;

                     (4)

                     atlikus holistinę ir koordinuotą strateginę veiklos pagal BSGP Somalyje ir Somalio pusiasalyje peržiūrą, Politinis ir saugumo komitetas pritarė tam, kad misijos įgaliojimai būtų iš dalies pakeisti ir pratęsti iki 2020 m. gruodžio 31 d.;

                     (5)

                     todėl Sprendimas 2012/389/BUSP turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:

            1 straipsnis
            Sprendimas 2012/389/BUSP iš dalies keičiamas taip:

                        1)

                        3 straipsnio 1 dalies c punktas pakeičiamas taip:

                                    „c)

                                    siekia šių tikslų remdama Somalio valdžios institucijas plėtojant būtinus teisės aktus ir kuriant teismines institucijas, teikdama reikalingą pagalbą mentorystės, konsultavimo bei mokymo srityse ir įrangą Somalio civilinės jūrų teisės teisėsaugos subjektams ir konsultuodama Vidaus saugumo ministeriją bei policiją politikos, vadovavimo, kontrolės ir koordinavimo klausimais siekiant remti Sąjungos ir tarptautinių partnerių iniciatyvas.“;

                        2)

                        13 straipsnio 1 dalis papildoma šia pastraipa:
                        „Orientacinė finansavimo suma, skirta su EUCAP Somalia susijusioms išlaidoms laikotarpiu nuo 2019 m. sausio 1 d. iki 2020 m. gruodžio 31 d. padengti, yra 66 100 000 EUR.“;

                        3)

                        16 straipsnio antras sakinys pakeičiamas taip:
                        „Jis taikomas iki 2020 m. gruodžio 31 d.“.

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2018 m. gruodžio 10 d.

                  Tarybos vardu

                  Pirmininkė

               F. MOGHERINI

            (1)  2012 m. liepos 16 d. Tarybos sprendimas 2012/389/BUSP dėl Europos Sąjungos pajėgumų stiprinimo Somalyje misijos (EUCAP Somalia) (OL L 187, 2012 7 17, p. 40).

            (2)  2016 m. gruodžio 12 d. Tarybos sprendimas (BUSP) 2016/2240, kuriuo iš dalies keičiamas Sprendimas 2012/389/BUSP dėl Europos Sąjungos regioninių jūrinių pajėgumų stiprinimo Somalio pusiasalyje misijos (EUCAP NESTOR) (OL L 337, 2016 12 13, p. 18).

            (3)  2018 m. vasario 15 d. Tarybos sprendimas (BUSP) 2018/226, kuriuo iš dalies keičiamas Sprendimas 2012/389/BUSP dėl Europos Sąjungos pajėgumų stiprinimo Somalyje misijos (EUCAP Somalia) (OL L 43, 2018 2 16, p. 15).


title: 2018 m. gruodžio 10 d. Tarybos sprendimas (BUSP) 2018/1945, kuriuo iš dalies keičiamas Sprendimas 2010/231/BUSP dėl ribojamųjų priemonių Somaliui

text:
11.12.2018

                  LT

                  Europos Sąjungos oficialusis leidinys

                  L 314/61

         TARYBOS SPRENDIMAS (BUSP) 2018/1945
         2018 m. gruodžio 10 d.
         kuriuo iš dalies keičiamas Sprendimas 2010/231/BUSP dėl ribojamųjų priemonių Somaliui
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2010 m. balandžio 26 d. Taryba priėmė Sprendimą 2010/231/BUSP (1);

                     (2)

                     2018 m. lapkričio 14 d. Jungtinių Tautų Saugumo Taryba priėmė Rezoliuciją 2444 (2018). Šioje rezoliucijoje pažymėta, kad vienas iš įtraukimo į sąrašą pagal Rezoliuciją 1844 (2008) kriterijų yra dalyvavimas veiksmuose, keliančiuose grėsmę taikai, saugumui ar stabilumui Somalyje, arba tokių veiksmų rėmimas, ir nustatyta, kad tokie veiksmai taip pat gali apimti, be kita ko, veiksmų, susijusių su seksualiniu smurtu ir smurtu dėl lyties, planavimą, vadovavimą jiems ar jų vykdymą;

                     (3)

                     todėl Sprendimas 2010/231/BUSP turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:

            1 straipsnis
            Sprendimo 2010/231/BUSP 2 straipsnio pirma įtrauka pakeičiama taip:

                        „—

                        kurie dalyvauja veiksmuose, keliančiuose grėsmę taikai, saugumui ar stabilumui Somalyje, arba kurie remia tokius veiksmus, kai tokie veiksmai apima, be kita ko:

                                    i)

                                    veiksmų, susijusių su seksualiniu smurtu ir smurtu dėl lyties, planavimą, vadovavimą jiems ar jų vykdymą;

                                    ii)

                                    veiksmus, keliančius grėsmę taikos ir susitaikymo proceso Somalyje įgyvendinimui;

                                    iii)

                                    veiksmus, kurie jėga kelia grėsmę Somalio federalinei Vyriausybei ar AMISOM“.

            2 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

            Priimta Briuselyje 2018 m. gruodžio 10 d.

                  Tarybos vardu

                  Pirmininkė

               F. MOGHERINI

            (1)  2010 m. balandžio 26 d. Tarybos sprendimas 2010/231/BUSP dėl ribojamųjų priemonių Somaliui, kuriuo panaikinama Bendroji pozicija 2009/138/BUSP (OL L 105, 2010 4 27, p. 17).


title: 2019 m. sausio 8 d. Tarybos sprendimas (BUSP) 2019/25, kuriuo iš dalies keičiamas ir atnaujinamas asmenų, grupių ir organizacijų, kuriems taikomi Bendrosios pozicijos 2001/931/BUSP dėl konkrečių priemonių taikymo kovojant su terorizmu 2, 3 ir 4 straipsniai, sąrašas ir panaikinamas Sprendimas (BUSP) 2018/1084

text:
9.1.2019

                  LT

                  Europos Sąjungos oficialusis leidinys

                  L 6/6

         TARYBOS SPRENDIMAS (BUSP) 2019/25
         2019 m. sausio 8 d.
         kuriuo iš dalies keičiamas ir atnaujinamas asmenų, grupių ir organizacijų, kuriems taikomi Bendrosios pozicijos 2001/931/BUSP dėl konkrečių priemonių taikymo kovojant su terorizmu 2, 3 ir 4 straipsniai, sąrašas ir panaikinamas Sprendimas (BUSP) 2018/1084
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2001 m. gruodžio 27 d. Taryba priėmė Bendrąją poziciją 2001/931/BUSP (1);

                     (2)

                     2018 m. liepos 30 d. Taryba priėmė Sprendimą (BUSP) 2018/1084 (2), kuriuo atnaujinamas asmenų, grupių ir organizacijų, kuriems taikomi Bendrosios pozicijos 2001/931/BUSP 2, 3 ir 4 straipsniai, sąrašas (toliau – sąrašas);

                     (3)

                     pagal Bendrosios pozicijos 2001/931/BUSP 1 straipsnio 6 dalį, būtina reguliariai atnaujinti asmenų, grupių ir organizacijų sąrašą siekiant užtikrinti, kad yra pagrindo juos palikti juos sąraše;

                     (4)

                     šiame sprendime pateikiami Tarybos atlikto asmenų, grupių ir organizacijų, kuriems taikomi Bendrosios pozicijos 2001/931/BUSP 2, 3 ir 4 straipsniai, sąrašo atnaujinimo rezultatai;

                     (5)

                     Taryba patikrino, ar kompetentingos institucijos, kaip nurodyta Bendrosios pozicijos 2001/931/BUSP 1 straipsnio 4 dalyje, yra priėmusios sprendimus dėl visų į sąrašą įtrauktų asmenų, grupių ir organizacijų, kadangi jie yra susiję su teroro aktais, kaip apibrėžta Bendrosios pozicijos 2001/931/BUSP 1 straipsnio 2 ir 3 dalyse. Taryba taip pat padarė išvadą, kad asmenims, grupėms ir organizacijoms, kuriems taikomi Bendrosios pozicijos 2001/931/BUSP 2, 3 ir 4 straipsniai, turėtų būti toliau taikomos joje numatytos konkrečios ribojamosios priemonės;

                     (6)

                     Taryba nustatė, kad dar du asmenys ir viena organizacija yra susiję su teroro aktais, kaip apibrėžta Bendrosios pozicijos 2001/931/BUSP 1 straipsnio 2 ir 3 dalyse, kad kompetentinga institucija dėl jų yra priėmusi sprendimą, kaip apibrėžta tos Bendrosios pozicijos 1 straipsnio 4 dalyje, ir kad tie asmenys ir organizacija turėtų būti įtraukti į asmenų, grupių ir organizacijų, kuriems taikomi Bendrosios pozicijos 2001/931/BUSP 2, 3 ir 4 straipsniai, sąrašą;

                     (7)

                     šis sąrašas turėtų būti atitinkamai atnaujintas, o Sprendimas (BUSP) 2018/1084 turėtų būti panaikintas,

               PRIĖMĖ ŠĮ SPRENDIMĄ:

            1 straipsnis
            Asmenų, grupių ir organizacijų, kuriems taikomi Bendrosios pozicijos 2001/931/BUSP 2, 3 ir 4 straipsniai, sąrašas pateikiamas šio sprendimo priede.

            2 straipsnis
            Sprendimas (BUSP) 2018/1084 panaikinamas.

            3 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.

            Priimta Briuselyje 2019 m. sausio 8 d.

                  Tarybos vardu

                  Pirmininkas

               G. CIAMBA

            (1)  2001 m. gruodžio 27 d. Tarybos bendroji pozicija 2001/931/BUSP dėl konkrečių priemonių taikymo kovojant su terorizmu (OL L 344, 2001 12 28, p. 93).

            (2)  2018 m. liepos 30 d. Tarybos sprendimas (BUSP) 2018/1084, kuriuo atnaujinamas asmenų, grupių ir organizacijų, kuriems taikomi Bendrosios pozicijos 2001/931/BUSP dėl konkrečių priemonių taikymo kovojant su terorizmu 2, 3 ir 4 straipsniai, sąrašas ir panaikinamas Sprendimas (BUSP) 2018/475 (OL L 194, 2018 7 31, p. 144).

            PRIEDAS
            1 straipsnyje nurodytas asmenų, grupių ir organizacijų sąrašas
            I.   ASMENYS

                        1.

                        ABDOLLAHI Hamed (dar žinomas kaip Mustafa Abdullahi), gimęs 1960 8 11 Irane. Paso Nr.: D9004878.

                        2.

                        AL-NASSER, Abdelkarim Hussein Mohamed, gimęs Al Ihsa (Saudo Arabija); Saudo Arabijos pilietis.

                        3.

                        AL YACOUB, Ibrahim Salih Mohammed, gimęs 1966 10 16 Tarute (Saudo Arabija); Saudo Arabijos pilietis.

                        4.

                        ARBABSIAR Manssor (dar žinomas kaip Mansour Arbabsiar), gimęs 1955 3 6 arba 1955 3 15 Irane. Irano ir JAV pilietis. Paso Nr.: C2002515 (Iranas). Paso Nr.: 477845448 (JAV). Nacionalinio tapatybės dokumento Nr.: 07442833, galioja iki 2016 3 15. (JAV vairuotojo pažymėjimas).

                        5.

                        ASADI Assadollah, gimęs 1971 12 22 Teherane (Iranas), Irano pilietis. Irano diplomatinio paso numeris: D9016657.

                        6.

                        BOUYERI, Mohammed (dar žinomas kaip Abu ZUBAIR; dar žinomas kaip SOBIAR; dar žinomas kaip Abu ZOUBAIR), gimęs 1978 3 8 Amsterdame (Nyderlandai).

                        7.

                        EL HAJJ, Hassan Hassan, gimęs 1988 3 22 Zaghdraiya, Sidone, Libane, Kanados pilietis. Paso Nr.: JX446643 (Kanada).

                        8.

                        HASHEMI MOGHADAM Saeid, gimęs 1962 8 6 Teherane (Iranas), Irano pilietis. Paso Nr.: D9016290, galioja iki 2019 2 4.

                        9.

                        IZZ-AL-DIN, Hasan (dar žinomas kaip GARBAYA, Ahmed; dar žinomas kaip SA-ID; dar žinomas kaip SALWWAN, Samir), gimęs 1963 m. Libane, Libano pilietis.

                        10.

                        MELIAD, Farah, gimęs 1980 11 5 Sidnėjuje (Australija), Australijos pilietis. Paso Nr.: M2719127 (Australija).

                        11.

                        MOHAMMED, Khalid Shaikh (dar žinomas kaip ALI, Salem; dar žinomas kaip BIN KHALID, Fahd Bin Adballah; dar žinomas kaip HENIN, Ashraf Refaat Nabith; dar žinomas kaip WADOOD, Khalid Adbul), gimęs 1965 4 14 arba 1964 3 1 Pakistane, paso Nr.: 488555.

                        12.

                        ȘANLI, Dalokay (dar žinomas kaip Sinan), gimęs 1976 10 13 Piuliumiūre (Pülümür; Turkija).

                        13.

                        SHAHLAI Abdul Reza (dar žinomas kaip Abdol Reza Shala'i; dar žinomas kaip Abd-al Reza Shalai; dar žinomas kaip Abdorreza Shahlai; dar žinomas kaip Abdolreza Shahla'i; dar žinomas kaip Abdul-Reza Shahlaee; dar žinomas kaip Hajj Yusef; dar žinomas kaip Haji Yusif; dar žinomas kaip Hajji Yasir; dar žinomas kaip Hajji Yusif; dar žinomas kaip Yusuf Abu-al-Karkh), gimęs apie 1957 m. Irane. Adresai: 1) Kermanšahas, Iranas, 2) Mehrano karinė bazė, Ilamo provincija, Iranas.

                        14.

                        SHAKURI, Ali Gholam, gimęs apie 1965 m. Teherane (Iranas).

                        15.

                        SOLEIMANI Qasem (dar žinomas kaip Ghasem Soleymani, dar žinomas kaip Qasmi Sulayman, dar žinomas kaip Qasem Soleymani, dar žinomas kaip Qasem Solaimani, dar žinomas kaip Qasem Salimani, dar žinomas kaip Qasem Solemani, dar žinomas kaip Qasem Sulaimani, dar žinomas kaip Qasem Sulemani), gimęs 1957 3 11 Irane. Irano pilietis. Paso Nr.: 008827 (Irano diplomatinis), išduotas 1999 m. Laipsnis: generolas majoras.

                  II.   GRUPĖS IR ORGANIZACIJOS

                        1.

                        „Abu Nidal organizacija“ (Abu Nidal Organisation, ANO) (dar žinoma kaip „Fatah“ revoliucinė taryba (Fatah Revolutionary Council); dar žinoma kaip Arabų revoliucinės brigados (Arab Revolutionary Brigades); dar žinoma kaip „Juodasis rugsėjis“ (Black September); dar žinoma kaip Musulmonų socialistų revoliucinė organizacija (Revolutionary Organisation of Socialist Muslims)).

                        2.

                        „Al-Aqsa“ kankinių brigada“ (Al-Aqsa Martyrs' Brigade).

                        3.

                        „Al-Aqsa e.V.“.

                        4.

                        „Babbar Khalsa“.

                        5.

                        „Filipinų komunistų partija“ (Communist Party of the Philippines), įskaitant „Naująją liaudies armiją“ (New People's Army, NPA), Filipinai.

                        6.

                        „Irano žvalgybos ir saugumo ministerijos Vidaus saugumo direktoratas“.

                        7.

                        „Gama'a al-Islamiyya“ (dar žinoma kaip „Al-Gama'a al-Islamiyya“) (Islamo grupuotė (Islamic Group, IG)).

                        8.

                        „İslami Büyük Doğu Akıncılar Cephesi“ – IBDA-C (Didysis islamo rytų karių frontas (Great Islamic Eastern Warriors Front)).

                        9.

                        „Hamas“, įskaitant „Hamas-Izz al-Din al-Qassem“.

                        10.

                        „Hizballah“ karinis sparnas“ (Hizballah Military Wing) (dar žinomas kaip „Hezbollah“ karinis sparnas; dar žinomas kaip „Hizbullah“ karinis sparnas; dar žinomas kaip „Hizbollah“ karinis sparnas; dar žinomas kaip „Hezballah“ karinis sparnas; dar žinomas kaip „Hisbollah“ karinis sparnas; dar žinomas kaip „Hizbu'llah“ karinis sparnas; dar žinomas kaip „Hizb Allah“ karinis sparnas; dar žinomas kaip „Džihado taryba“ (Jihad Council) (ir visi jam pavaldūs padaliniai, įskaitant Išorės saugumo organizaciją (External Security Organisation)).

                        11.

                        „Hizbul Mujahideen“, HM.

                        12.

                        „Khalistano Zindabad pajėgos“ (Khalistan Zindabad Force, KZF).

                        13.

                        „Kurdistano darbininkų partija“ (Kurdistan Workers' Party, PKK) (dar žinoma kaip KADEK; dar žinoma kaip KONGRA-GEL).

                        14.

                        „Tamilų Elamo išlaisvinimo tigrai“ (Liberation Tigers of Tamil Eelam, LTTE).

                        15.

                        „Ejército de Liberación Nacional“ (Nacionalinė išlaisvinimo armija).

                        16.

                        „Palestinos islamo džihadas“ (Palestinian Islamic Jihad, PIJ).

                        17.

                        „Palestinos išlaisvinimo liaudies frontas“ (Popular Front for the Liberation of Palestine, PFLP).

                        18.

                        „Palestinos išlaisvinimo liaudies fronto Aukščiausioji vadovybė“ (Popular Front for the Liberation of Palestine – General Command) (dar žinoma kaip PFLP Aukščiausioji vadovybė).

                        19.

                        „Devrimci Halk Kurtuluș Partisi-Cephesi“ – DHKP/C (dar žinoma kaip „Devrimci Sol“) („Revoliucinė kairė“); (dar žinoma kaip „Dev Sol“) („Revoliucinė liaudies išlaisvinimo armija / frontas / partija“).

                        20.

                        „Šviečiantis kelias“ („Sendero Luminoso“ (Shining Path)).

                        21.

                        „Teyrbazen Azadiya Kurdistan“ – TAK (dar žinoma kaip „Kurdistano laisvės sakalai“; dar žinoma kaip „Kurdistano laisvės vanagai“).


title: 2019 m. sausio 11 d. Tarybos sprendimas (ES) 2019/274 dėl Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos pasirašymo Europos Sąjungos ir Europos atominės energijos bendrijos vardu (Tekstas svarbus EEE.)

text:
19.2.2019

                  LT

                  Europos Sąjungos oficialusis leidinys

                  LI 47/1

         TARYBOS SPRENDIMAS (ES) 2019/274
         2019 m. sausio 11 d.
         dėl Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos pasirašymo Europos Sąjungos ir Europos atominės energijos bendrijos vardu
         (Tekstas svarbus EEE)
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 50 straipsnį,
         atsižvelgdama į Europos Komisijos pasiūlymą,
         kadangi:

                     (1)

                     pagal Europos Sąjungos sutarties 50 straipsnį, kuris pagal Europos atominės energijos bendrijos steigimo sutarties 106a straipsnį taikomas Europos atominės energijos bendrijai (toliau – Euratomas), 2017 m. kovo 29 d. Jungtinė Karalystė pranešė Europos Vadovų Tarybai apie ketinimą išstoti iš Europos Sąjungos ir Euratomo;

                     (2)

                     2017 m. gegužės 22 d. Taryba suteikė įgaliojimus Komisijai pradėti derybas su Jungtine Karalyste dėl susitarimo, kuriame nustatoma jos išstojimo tvarka, atsižvelgiant į pagrindinius būsimų jos santykių su Sąjunga principus;

                     (3)

                     derybos vyko remiantis 2017 m. balandžio 29 d. bei gruodžio 15 d. ir 2018 m. kovo 23 d. Europos Vadovų Tarybos pateiktomis gairėmis, ir pagrindinis jų tikslas buvo užtikrinti, kad Jungtinės Karalystės išstojimas iš Sąjungos ir Euratomo būtų tvarkingas;

                     (4)

                     2018 m. lapkričio 25 d. Europos Vadovų Taryba patvirtino Susitarimą dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos (toliau – Susitarimas);

                     (5)

                     derybos baigtos, todėl Susitarimas turėtų būti pasirašytas Sąjungos vardu su sąlyga, kad jam sudaryti būtinos procedūros bus užbaigtos vėliau;

                     (6)

                     pagal Europos atominės energijos bendrijos steigimo sutarties 106a straipsnį ES sutarties 50 straipsnis taikomas Euratomui;

                     (7)

                     Susitarime numatytas pereinamasis laikotarpis, kuriuo – nepaisant visų Jungtinės Karalystės išstojimo iš Sąjungos padarinių Jungtinės Karalystės dalyvavimui Sąjungos institucijų, įstaigų, organų ir agentūrų veikloje – Jungtinei Karalystei ir jos teritorijoje bus taikoma Sąjungos teisė, įskaitant tarptautinius susitarimus. Todėl Komisija turėtų Sąjungos ir Euratomo vardu pranešti kitoms tų susitarimų šalims apie tai, kad taikant tuos susitarimus pereinamuoju laikotarpiu Jungtinė Karalystė turi būti laikoma valstybe nare;

                     (8)

                     Susitarimo 185 straipsnio antroje pastraipoje numatyta, kad, rengdama rašytinį pranešimą apie būtinų vidaus procedūrų užbaigimą, Sąjunga dėl bet kurios valstybės narės, kuri nurodė priežastis, susijusias su tos valstybės narės nacionalinės teisės pagrindiniais principais, gali pareikšti, kad pereinamuoju laikotarpiu, be Tarybos pagrindų sprendime 2002/584/TVR (1) nurodytų Europos arešto orderio nevykdymo pagrindų, tos valstybės narės vykdančiosios teisminės institucijos gali atsisakyti perduoti savo piliečius Jungtinei Karalystei pagal Europos arešto orderį. Todėl tikslinga nustatyti terminą, per kurį valstybės narės, ketinančios pasinaudoti ta galimybe, turėtų apie tai pranešti Komisijai ir Tarybos Generaliniam sekretoriatui;

                     (9)

                     kaip nustatyta ES sutarties 50 straipsnio 4 dalyje, Jungtinė Karalystė nedalyvavo Taryboje dėl šio sprendimo vykstančiose diskusijose arba jį priimant,

               PRIĖMĖ ŠĮ SPRENDIMĄ:

            1 straipsnis
            Įgaliojama Sąjungos ir Europos atominės energijos bendrijos vardu pasirašyti Susitarimą dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos, su sąlyga, kad minėtas Susitarimas bus sudarytas.
            Susitarimo tekstas pridedamas prie šio sprendimo. (2)

            2 straipsnis
            Europos Vadovų Tarybos pirmininkas ir Komisijos pirmininkas įgaliojami Sąjungos ir Europos atominės energijos bendrijos vardu pasirašyti Susitarimą.

            3 straipsnis
            Iškart po Susitarimo pasirašymo Komisija praneša kitoms Susitarimo 2 straipsnio a punkto iv papunktyje nurodytų tarptautinių susitarimų šalims apie tai, kad, su sąlyga, jog Susitarimas įsigalios, taikant tuos tarptautinius susitarimus pereinamuoju laikotarpiu Jungtinė Karalystė turi būti laikoma valstybe nare.

            4 straipsnis
            Valstybės narės, kurios ketina pasinaudoti Susitarimo 185 straipsnio antroje pastraipoje numatyta galimybe, apie tokį savo ketinimą iki 2019 m. vasario 15 d. praneša Komisijai ir Tarybos Generaliniam sekretoriatui.

            5 straipsnis
            Šis sprendimas įsigalioja jo priėmimo dieną.

            Priimta Briuselyje 2019 m. sausio 11 d.

                  Tarybos vardu

                  Pirmininkas

               G. CIAMBA

            (1)  2002 m. birželio 13 d. Tarybos pagrindų sprendimas 2002/584/TVR dėl Europos arešto orderio ir perdavimo tarp valstybių narių tvarkos (OL L 190, 2002 7 18, p. 1).

            (2)  OL C 66 I, 2019 2 19, p. 1.


title: 2019 m. vasario 12 d. Komisijos sprendimas (ES) 2019/286 dėl pasiūlytos piliečių iniciatyvos „Už pažangesnį elektroninių cigarečių reglamentavimą“ (pranešta dokumentu Nr. C(2019) 926)

text:
19.2.2019

                  LT

                  Europos Sąjungos oficialusis leidinys

                  L 47/45

         KOMISIJOS SPRENDIMAS (ES) 2019/286
         2019 m. vasario 12 d.
         dėl pasiūlytos piliečių iniciatyvos „Už pažangesnį elektroninių cigarečių reglamentavimą“

               (pranešta dokumentu Nr. C(2019) 926)

         (Tekstas autentiškas tik anglų kalba)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. vasario 16 d. Europos Parlamento ir Tarybos reglamentą (ES) Nr. 211/2011 dėl piliečių iniciatyvos (1), ypač į jo 4 straipsnį,
         kadangi:

                     (1)

                     pasiūlytos piliečių iniciatyvos „Už pažangesnį elektroninių cigarečių reglamentavimą“ dalykas įvardytas taip: „Raginame ES Komisiją panaikinti Europos Parlamento ir Tarybos direktyvos 2014/40/ES (2) 20 straipsnį ir parengti specialų teisės aktą, kuriame elektroninėms cigaretėms skirti rūkalai aiškiai atskiriami nuo tabako gaminių ir vaistų.“;

                     (2)

                     pasiūlytos piliečių iniciatyvos tikslai įvardyti taip: „Panaikinti Direktyvos 2014/40/ES 20 straipsnį ir jį pakeisti specialiu moksliniais įrodymais pagrįstu ir vidaus rinkos principus atitinkančiu teisės aktu, kuriame elektroninėms cigaretėms skirti rūkalai atskiriami nuo tabako gaminių ir vaistų; užtikrinti, kad naujame teisės akte būtų reikalaujama laikytis jaunimą saugančių kokybės, saugos bei gamybos standartų ir atsakingos rinkodaros praktikos; elektroninių cigarečių politikos priemonėmis turėtų būti skatinamos inovacijos, o tradicinių ir elektroninių cigarečių vartotojams suteikiama aiški informacija apie sveikesnius tabako pakaitalus ir galimybės juos vartoti.“;

                     (3)

                     Europos Sąjungos sutartimi (toliau – ES sutartis) sustiprinama Sąjungos pilietybė ir dar labiau sutvirtinamas demokratinis Sąjungos veikimas, nes joje, inter alia, nustatyta, kad kiekvienam piliečiui turi būti suteikta teisė dalyvauti demokratiniame Sąjungos gyvenime teikiant Europos piliečių iniciatyvą;

                     (4)

                     todėl procedūros ir sąlygos, kurių reikia laikytis siekiant įgyvendinti piliečių iniciatyvą, turėtų būti aiškios, paprastos, lengvos taikyti ir turėtų atitikti piliečių iniciatyvos pobūdį, kad būtų skatinamas piliečių dalyvavimas, o Sąjunga taptų prieinamesnė;

                     (5)

                     gali būti priimami Sutartims įgyvendinti reikalingi Sąjungos teisės aktai, kuriais:

                                 —

                                 remiantis Sutarties dėl Europos Sąjungos veikimo (toliau – SESV) 53 straipsnio 1 dalimi ir 62 straipsniu, koordinuojamos valstybių narių įstatymų ir kitų teisės aktų nuostatos dėl savarankiškos veiklos pradėjimo ir vertimosi ja,

                                 —

                                 remiantis SESV 114 straipsniu, suderinamos valstybių narių įstatymų ir kitų teisės aktų nuostatos, skirtos vidaus rinkai sukurti ir jos veikimui užtikrinti;

                     (6)

                     dėl šių priežasčių pagal reglamento 4 straipsnio 2 dalies b punktą nėra taip, kad pasiūlyta piliečių iniciatyva akivaizdžiai nepatektų į Komisijos įgaliojimus pateikti pasiūlymą dėl Sąjungos teisės akto siekiant įgyvendinti Sutartis;

                     (7)

                     be to, pagal reglamento 3 straipsnio 2 dalį sudarytas piliečių komitetas ir paskirti kontaktiniai asmenys, o pasiūlyta piliečių iniciatyva nėra aiškiai siekiama piktnaudžiauti, ji nėra lengvabūdiška, nepagrįsta ar akivaizdžiai prieštaraujanti ES sutarties 2 straipsnyje nustatytoms Sąjungos vertybėms;

                     (8)

                     todėl pasiūlyta piliečių iniciatyva „Už pažangesnį elektroninių cigarečių reglamentavimą“ turėtų būti užregistruota,

               PRIĖMĖ ŠĮ SPRENDIMĄ:

            1 straipsnis
            Pasiūlyta piliečių iniciatyva „Už pažangesnį elektroninių cigarečių reglamentavimą“ užregistruojama.

            2 straipsnis
            Šis sprendimas įsigalioja 2019 m. vasario 20 d.

            3 straipsnis
            Šis sprendimas skirtas pasiūlytos piliečių iniciatyvos „Už pažangesnį elektroninių cigarečių reglamentavimą“ organizatoriams (piliečių komiteto nariams), kuriems kaip kontaktiniai asmenys atstovauja Dustin DAHLMANN ir Mose GIACOMELLO.

            Priimta Strasbūre 2019 m. vasario 12 d.

                  Komisijos vardu

               Frans TIMMERMANS

                  Pirmininko pavaduotojas

            (1)  OL L 65, 2011 3 11, p. 1.

            (2)  2014 m. balandžio 3 d. Europos Parlamento ir Tarybos direktyva 2014/40/ES dėl valstybių narių įstatymų ir kitų teisės aktų nuostatų, reglamentuojančių tabako ir susijusių gaminių gamybą, pateikimą ir pardavimą, suderinimo ir kuria panaikinama Direktyva 2001/37/EB (OL L 127, 2014 4 29, p. 1).


title: 2019 m. vasario 12 d. Tarybos sprendimas (ES) 2019/292 dėl įgaliojimų teikti ES įslaptintą informaciją trečiosioms valstybėms ir tarptautinėms organizacijoms

text:
20.2.2019

                  LT

                  Europos Sąjungos oficialusis leidinys

                  L 48/20

         TARYBOS SPRENDIMAS (ES) 2019/292
         2019 m. vasario 12 d.
         dėl įgaliojimų teikti ES įslaptintą informaciją trečiosioms valstybėms ir tarptautinėms organizacijoms
         EUROPOS SĄJUNGOS TARYBA,
         atsižvelgdama į 2013 m. rugsėjo 23 d. Tarybos sprendimą 2013/488/ES dėl ES įslaptintos informacijos apsaugai užtikrinti skirtų saugumo taisyklių (1), ypač į jo 13 straipsnį ir VI priedą,
         kadangi:

                     (1)

                     Europos Sąjunga sudaro susitarimus su trečiosiomis valstybėmis ir tarptautinėmis organizacijomis dėl keitimuisi įslaptinta informacija ir jos apsaugai užtikrinti skirtų saugumo procedūrų;

                     (2)

                     Tarybos Generalinio sekretoriato vardu Generalinis sekretorius gali sudaryti administracinius susitarimus su trečiosiomis valstybėmis ir tarptautinėmis organizacijomis dėl keitimuisi įslaptinta informacija skirtų saugumo procedūrų;

                     (3)

                     Pagal Sprendimo 2013/488/ES VI priedo 37 punktą Taryba turi priimti sprendimą suteikti įgaliojimus Generaliniam sekretoriui teikti ES įslaptintą informaciją trečiosioms valstybėms ar tarptautinėms organizacijoms pagal susitarimus dėl keitimosi įslaptinta informacija ir jos apsaugai užtikrinti skirtų saugumo procedūrų ar administracinius susitarimus dėl keitimuisi įslaptinta informacija skirtų saugumo procedūrų,

               PRIĖMĖ ŠĮ SPRENDIMĄ:

            1 straipsnis

               1.   Jei galioja Sąjungos ir trečiosios valstybės arba tarptautinės organizacijos susitarimas dėl keitimuisi įslaptinta informacija ir jos apsaugai užtikrinti skirtų saugumo procedūrų (toliau – susitarimas dėl informacijos saugumo), ir laikantis Sprendimo 2013/488/ES, Tarybos Generaliniam sekretoriui suteikiami įgaliojimai suteikti (laikantis principo, kad su tuo turi sutikti įslaptintos informacijos rengėjas) tai trečiajai valstybei ar tarptautinei organizacijai ES įslaptintą informaciją, priklausančią susitarimo dėl informacijos saugumo taikymo sričiai ir pažymėtą ne aukštesnio laipsnio slaptumo žyma nei nustatė Tarybos saugumo komitetas pagal Sprendimo 2013/488/ES VI priedo 11 punktą. Sprendimą suteikti ES įslaptintą informaciją trečiajai valstybei ar tarptautinei organizacijai pagal susitarimą dėl informacijos saugumo Generalinis sekretorius priima atsižvelgdamas į kiekvieną konkretų atvejį.

               2.   Jei Tarybos Generalinis sekretorius, gavęs Tarybos pritarimą ir vadovaudamasis Sprendimu 2013/488/ES, yra sudaręs administracinį susitarimą dėl keitimuisi įslaptinta informacija skirtų saugumo procedūrų (toliau – administracinis susitarimas) su trečiąja valstybe ar tarptautine organizacija, Tarybos Generaliniam sekretoriui suteikiami įgaliojimai suteikti (laikantis principo, kad su tuo turi sutikti įslaptintos informacijos rengėjas) tai trečiajai valstybei ar tarptautinei organizacijai ES įslaptintą informaciją, priklausančią to administracinio susitarimo taikymo sričiai ir pažymėtą ne aukštesnio nei jame nustatyto laipsnio slaptumo žyma. Sprendimą suteikti ES įslaptintą informaciją trečiajai valstybei ar tarptautinei organizacijai pagal administracinį susitarimą Generalinis sekretorius priima atsižvelgdamas į kiekvieną konkretų atvejį.

               3.   Tarybos Generalinis sekretorius gali perduoti 1 ir 2 dalyse nurodytus įgaliojimus vyresniesiems Tarybos Generalinio sekretoriato pareigūnams.

            2 straipsnis
            Šiuo sprendimu panaikinami ir pakeičiami šie sprendimai:

                        1.

                        2011 m. birželio 20 d. Tarybos sprendimas dėl informacijos teikimo pagal nuolatinius susitarimus su trečiosiomis valstybėmis arba tarptautinėmis organizacijomis dėl keitimosi įslaptinta informacija saugumo procedūrų;

                        2.

                        2011 m. birželio 20 d. Tarybos sprendimas dėl informacijos teikimo pagal administracinius susitarimus su tarptautinėmis organizacijomis dėl keitimosi įslaptinta informacija saugumo procedūrų.

            3 straipsnis
            Šis sprendimas įsigalioja jo priėmimo dieną.

            Priimta Briuselyje 2019 m. vasario 12 d.

                  Tarybos vardu

                  Pirmininkas

               E.O. TEODOROVICI

            (1)  OL L 274, 2013 10 15, p. 1.